Hipotonie of erge lae spiertonus | My klaskamer - idees en gedagtes uit 'n juffrou se pen
Feb 04, 2009 @ 19:10:03	My kind wou nie kruip nie… baie lui gewees en toe al vermoed hy’t lae spiertonus..tipies die manlike geslag🙂 Kruip is natuurlik uiters belangrik vir daardie afstand wat ‘n kind moet handhaaf tussen sy boek – as hy skryf- en sy oe/gesig…(lees asseblief die deelteken in), sommige sal wil le en skryf in plaas van regop sit.
Feb 04, 2009 @ 21:12:48	(ons sien die deelteken)😆
Feb 11, 2009 @ 19:38:56	Gits, Charles…dalk is hy soos die mannetjie op die advertensie wat ‘n ruimtevaarder wou word :wink. “Sitspiere” kan ‘n mens soms ‘n rat voor die oë draai. Dit lyk dikwels of die outjie miere het en asof hy stout is deur te veel te vroetel.’n Mens moet dus begin om al die moontlike uitvalle uit te skakel van ‘n kant af. Voordat ek enigsins aan Aandagafleibaarheid dink, sal ek eerder vir die juffrou vra om vir boetman dop te hou op ‘n daaglikse basis. Vra haar om elke dag in die boodskapboekie te skryf of hy woelig was en of hy geluister het ensovoorts. Indien sy nie ‘n Connors-vormpie het nie, kan julle self ‘n verkorte enetjie maak en verskaf (loer hier vir aspekte: https://juffer.wordpress.com/2008/10/24/aandagafleibaarheid/#comment-149). Reël intussen julle dag so dat grootman ‘n spesifieke roetine en struktuur het. Huiswerk moenie te laat in die aand gedoen word nie en veral klankewerk moet sommer al die sintuie kan betrek. Vee ‘n nat vinger op ‘n bordjie (in die vorm van ‘n “r”) en sprinkel dit met strooisuiker (drup self ‘n druppeltjie rooi voedselkleursel daarop). Na ete oefen julle weer die “r” deurdat boeta die “r” kan voel en dan kan aflek – r vir rooi. (Lekker morsig😉 )
Jun 22, 2010 @ 19:07:31	Hello, Chantel…Gits, jong. Ek is nie ‘n dokter nie en is nie seker wie hierdie tipe dinge sou kon diagnoseer nie. Dalk ‘n neuroloog? Sommige mense het interessante gewoontetjies en “aksies”. Indien dit regtig problematies is (en vererger) kan ‘n mens ‘n dokter spreek…maar indien dit nie tydens skoolwerk en sport probleme veroorsaak nie, sal ek nie te bekommerd wees nie.😉
Mar 24, 2011 @ 18:47:05	Middag, Marina😉 Gereelde oefeninge en arbeidsterapie help sulke outjies gewoonlik. Hulp is ‘n groot aanwins en versterk die maagspiere sodat die lyfie langer kan sit en werk. Baie kinders sukkel om stil te sit omdat hulle die lyfie die heeltyd moet aanpas en skuifel om die “slapheid” te hanteer.
Gebruik soveel sintuie as moontlik om woorde en dinge aan te leer. Skryf dit op die ruggie of met die vinger op die mat (tas / voel), kyk, lees dit hardop, sê dit in ‘n fluisterstem, vorm dit met klei en voel daaroor, skryf met verskillende kryte, potlode, veselpenne of sommer bordkryt. Kyk na die outjie se roetine…gaan slaap hy vroeg genoeg? Eet hy dalk iets wat hom affekteer? Hoe ervaar die juffrou hom in die klas en is dit problematies? Probeer ook vitamien-aanvullings vir ‘n week of twee om te kyk of dit vir hom sal help. Dalk kan jou apteker iets vir ‘n klein dromer aanbeveel. 😉 Baie sterkte😉
Feb 09, 2012 @ 16:49:25	Middag, Tammy😉 Ek sou beslis navrae oor arbeidsterapie gedoen het of sommer ‘n oulike arbeidsterapeut wou opspoor. Hulle weet watter oefeninge sal help vir die spesifieke lyfie se behoeftes en sal julle as ouers kan touwys maak. Probeer gerus ook die oefening hier bo.😉
Mar 04, 2014 @ 19:37:59	Gits, Anel😉 Hierdie idees is meer vir Graad R – 3 kinders. Het die dokter ‘n arbeids- of fisioterapeut aanbeveel? Hoor gerus by hom/haar😉